CELEX: 62007CJ0307
Language: bg
Date: 2008-07-10
Title: Решение на Съда (шести състав) от 10 юли 2008 г. # Комисия на Европейските общности срещу Португалска република. # Неизпълнение на задължения от държава-членка - Директива 89/48/ЕИО - Признаване на дипломите за висше образование, издадени след завършването на професионално образование и обучение с минимална продължителност от три години - Непризнаване на дипломите за достъп до професията на фармацевт по медицинска биология - Липса на транспониране. # Дело C-307/07.

Решение на Съда (шести състав) от 10 юли 2008 г. — Комисия/Португалия
      (Дело C‑307/07)
      „Неизпълнение на задължения от държава-членка — Директива 89/48/ЕИО — Признаване на дипломите за висше образование, издадени след завършването на професионално образование и обучение с минимална
         продължителност от три години — Непризнаване на дипломите за достъп до професията на фармацевт по медицинска биология — Липса на транспониране“
      
      1.                     Иск за установяване на неизпълнение на задължения — Преценка на основателността от Съда — Положение, което следва да бъде
            взето предвид — Положение към момента на изтичане на срока, определен в мотивираното становище (член 226 ЕО) (вж. точка 20)
      2.                     Свободно движение на хора — Свобода на установяване — Работници — Признаване на дипломите за висше образование, издадени след
            завършването на професионално образование и обучение с минимална продължителност от три години — Приложно поле на Директива
            89/48 (Директива 89/48 на Съвета) (вж. точки 18, 22 и диспозитива)
      Предмет
      
         
               Неизпълнение на задължения от държава-членка — Директива 89/48/ЕИО на Съвета от 21 декември 1988 година относно обща система
                  за признаване на дипломите за висше образование, издадени след завършването на професионално образование и обучение с минимална
                  продължителност от три години (ОВ L 19, 1989 г., стр. 16; Специално издание на български език 2007 г., глава 5, том 2, стр. 76)
                  не е транспонирана по отношение на професията на фармацевт, специалист по клинични анализи.
               
            Диспозитив
      
         
                  1)
               
               
                  
               
               
                  	Като не е приела необходимите разпоредби за транспониране на Директива 89/48/ЕИО на Съвета от 21 декември 1988 година относно
                     обща система за признаване на дипломите за висше образование, издадени след завършването на професионално образование и обучение
                     с минимална продължителност от три години, изменена с Директива 2001/19/ЕО на Европейския парламент и на Съвета от 14 май
                     2001 година, що се отнася до професията на фармацевт, специалист по медицинска биология, Португалската република не е изпълнила
                     задълженията си по тази директива.
                  
               
            
         
                  2)
               
               
                  
               
               
                  	Осъжда Португалската република да заплати съдебните разноски.